2019. április 12. péntek, 12:38
• Mercedes, Mercedes-Benz Hungary Kft., Randstad Award, munkahely
Idén hatodik alkalommal adták át a legvonzóbb vállalatoknak járó díjakat a Randstad Employer Brand Research 2019 felmérés eredményei alapján. A Mercedes Benz mögött második helyen végzett a LEGO, a dobogó harmadik fokán pedig az IBM áll. A legismertebb munkaadónak járó címet a Spar vehette át.
A szektorok versenyében az IT végzett az élen, azt követte az SSC (szolgáltató központok) és a telekommunikáció, ez azt mutatja meg, hogy a munkavállalók ebben a három szektorban helyezkednének el a legszívesebben.
A munkahelyválasztást befolyásoló három legfontosabb tényező rangsora nem változott tavalyhoz képest: továbbra is a legfontosabb szempont a fizetés, a kellemes munkahelyi légkör csak másodlagos, és harmadik helyen áll a hosszútávú, biztos állás.